
Αρ. Φύλλου 309 


16 Απριλίου 1997 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αριθμού των προσώπων στα οποία μπο¬ 
ρεί να ανατεθεί το έργο της ταξινόμησης του αρ¬ 
χείου των Δ/νσεωνΣυντάξεωντου Γ.Λ. Κράτους, με 

σύμβαση μίσθωσης έργου. 1 

Ανασυγκρότηση Τεχνικού Συμβουλίου Ε.Μ. Πολυτε¬ 
χνείου. 2 

Μετατροπή θέσης κλάδου γιατρών ΕΣΥ στο Περιφ/κό 

Γεν. Νοσ/μείο Νίκαιας «Αγ. Παντελεήμων». 3 

Μετατροπή θέσεων κλάδου γιατρών ΕΣΥ στο Νομ/κό 

Γενικό Νοσ/μείο Θεσ/νίκης «Γ. ΓΕΝ Ν Η ΜΑΤΑΣ». 4 

Σύσταση Τ.Ο.Ε.Β. Κιβωτού - Κοκκινιάς - Πολυδένδρου 

Ν.Γρεβενών. 5 

Σύσταση ιδίου Δημοτικού Νομικού Προσώπου με την 
ονομασία «Κ.Α.Π.Η. Δήμου Μαλίων Νομού Ηρα¬ 
κλείου». 6 

Ψήφιση Οργανισμού Εσωτερικής Υπηρεσίας του Συμ¬ 
βουλίου Περιοχής 6ης Εδαφικής Περιφέρειας Ν. 

Ιωαννίνων. 7 

Καθορισμός αποδέκτη διάθεσης επεξεργασμένων 
Λυμάτων έργου «Εγκατάσταση Σταθμού Βοθρολυ¬ 
μάτων Βόρειας Κέρκυρας». 8 

Σύσταση Δημοτικής Επιχείρησης τουριστικής και πολι¬ 
τιστικής ανάπτυξης Σπερχειάδας Νομού Φθιώτιδας. 9 
Διορθώσεις Σφαλμάτων 
Διορθώσεις σφαλμάτων στη Φ.151/Β3/551/1997 από¬ 


φαση Υπουργού Εθν. Παιδείας και Θρησκευμάτων, ίο 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 



Καθορισμός αριθμού των προσώπων στα οποία μπορεί 
να ανατεθεί το έργο της ταξινόμησης του αρχείου των 
Δ/νσεων Συντάξεων του Γ.Λ. Κράτους, με σύμβαση μί¬ 
σθωσης έργου. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)Τηςπαρ. 1 τουάρθρ. 15του Ν. 1735/87 «Προσλήψεις 


στο Δημόσιο Τομέα, Κοινωνικός Έλεγχος στη Δημόσια 
Διοίκηση, Πολιτικά δικαιώματα και άλλες διατάξεις» (Α 
195). 

β) Της αριθμ. ΔΙΠΙΔ/Φ.42/37/10112/20.10.88 κοινής α¬ 
πόφασης των Υπουργών Προεδρίας της Κυβέρνησης, 
Εσωτερικών και Οικονομικών περί ρυθμίσεως θεμάτων 
προσωπικού ιδιωτικού δικαίου, που κυρώθηκε με το άρ- 
θρ. 11 του Ν. 1835/89 (Α 76). 

Υ) Του Π.Δ. 284/88 «Οργανισμός του Υπουργείου Οικο¬ 
νομικών» (Α 128) όπως τροποποιήθηκε με το Π.Δ. 79/90 (Α 
37). 

2. Την αριθμ. 94/11.12.96 απόφαση της Επιτροπής του 
άρθρ. 2παρ. 2της αριθ. 236/94 Π.Υ.Σ. (άρθρ. 1 παρ.51 Ν. 
2412/96 περί εγκρίσεως ανάθεσης έργου σε δύο (2) άτο¬ 
μα στο Γ.Λ. Κράτους (Υπ. Οικονομικών). 

3. Την αριθμ. 33361/5.9.91 κοινή υπουργική απόφαση 
«Μεταβίβαση εξουσίας υπογραφής σύμφωνα με το άρ¬ 
θρ. 7, παρ. 1 του Ν. 1943/91 (Β. 703). 

4. Τις υφιστάμενες ανάγκες ταξινόμησης του αρχείου 
των Δ/νσεων Συντάξεων του Γ.Λ. Κράτους, αποφασίζου¬ 
με: 

1. Καθορίζουμε σε δύο (2) τον αριθμό των ατόμων στα 
οποία μπορεί να ανατεθεί από το Υπουργείο Οικονομικών 
- Γενικό Λογιστήριο του Κράτους το έργο της ταξινόμη¬ 
σης του Αρχείου των Διευθύνσεων Συντάξεων, με σύμβα¬ 
ση μίσθωσης έργου διάρκειας δύο (2) ετών. 

2. Διαπιστώνουμε, ότι η ταξινόμηση του αρχείου δεν α¬ 
νάγεται ατα καθήκοντα του υπηρετούντος προσωπικού 
ΥΕ Κατηγορίας (διακίνηση εγγράφων εντόςτης Κεντρικής 
Υπηρεσίας και εκτός απτής προς διάφορα Υπουργεία και 
Δημόσιους Οργανισμούς) ή ΔΕ Κατηγορίας (Γραμμστεια- 
κή υποστήριξη των διαφόρων υπηρεσιακών μονάδων) και 
κατά συνέπεια δεν μπορεί να ανατεθεί ατούς υπηρετού- 
ντες υπαλλήλους η διεκπεραίωση του έργου αυτού. 

3. Τα άτομα στα οποία ανατίθεται το ανωτέρω έργο θα 
πρέπει να έχουν τουλάχιστον απολυτήριο τίτλου σπου¬ 
δών στοιχειώδους εκπαίδευσης. 

4. Το συνολικό ποσό της αποζημίωσης των αναδοχών 
του έργου καθορίζεται σε δώδεκα εκατομμύρια 
(12.000.000) δραχμές, (έξι εκατομμύρια -6.000.000- κατ’ 
άτομο), που θα καταβάλλεται τμηματικά ανά δίμηνο ανά¬ 
λογα με την πορεία εκτέλεσης του έργου και ύστερα από 
σχετική βεβαίωση της Προϊστάμενης του Τ48 - Τμήματος 
Διεκπεραίωσης Αρχείου και Πληροφόρησης Πολιτών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Το έργο θα εκτελείται στα κτίρια που στεγάζεται το 
Αρχείο των Δ/νσεων Συντάξεων επί των οδών Κάνιγγος 
29, Λαχουρίτου 24 (Σεπόλια) και Μιχ. Βόδα και Σεβαλλιέ, 
Αθήνα. 

6. Η ανάθεση του έργου στους αναδόχους γίνεται σύμ¬ 
φωνα με τους όρους που ορίζονται απότιςπαρ. 2και3του 
άρθρ. 15 του Ν. 1735/87 όπως τροποποιήθηκαν και συ¬ 
μπληρώθηκαν με το άρθρ. 11 του Ν. 1835/89 και οι σχετι¬ 
κές συμβάσεις διέπονται από τις διατάξεις των άρθρων 
681 κ.ε. του Αστικού Κώδικα. 

Οι ανάδοχοι του έργου της ταξινόμησης του Αρχείου 
των Δ/νσεων Συντάξεων δεν δικαιούνται επιδομάτων εορ¬ 
τών Χριστουγέννων και Πάοχα, καθώς και αδείας και επι¬ 
δόματος αδείας, ούτε υπάρχει υποχρέωση ασφάλισής 
τους σε φορέα κύριας ή επικουρικής ασφάλισης. 

7. Η απασχόληση των ανωτέρω σε έργα ή καθήκοντα 
ξένα με το έργο της ταξινόμησης του Αρχείου απαγο¬ 
ρεύεται. 

8. Υπεύθυνη για την παρακολούθηση της καλής εκτέλε¬ 
σης του έργου σύμφωνα με τους ειδικότερους όρους των 
σχετικών συμβάσεων ορίζεται η Προίσταμένη του Τ48 - 
Τμήματος Διεκπεραίωσης Αρχείου και Πληροφόρησης 
Πολιτών. 

9. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
5.500.000 δρχ. για το τρέχον οικονομικό έτος που θα κα¬ 
λυφθεί από τις πιστώσεις που έχουν εγγράφει στον Προ¬ 
ϋπολογισμό του Υπουργείου Οικονομικών (Ειδ. Φορέας 
23/140 Κ.Α.Ε. 0871), 6.000.000 δρχ. για το οικονομικό έ¬ 
τος 1998 και 500.000 δρχ. για το οικονομικό έτος 1999 που 
θα καλυφθεί από τις πιστώσεις που θα εγγράφονται στον 
ανωτέρω προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13Φεβουραρίου 1997 
Με εντολή Υπουργών 
Οι Γενικοί Γραμματείς των Υπουργείων 
Εσωτερικών, Δημ. Διοίκησης 

και Αποκέντρωσης Οικονομικών 

ΑΝΔΡΕΑΣ ΛΟΒΕΡΔΟΣ ΧΑΡΗΣ ΑΛΑΜΑΝΟΣ 

Αρίθ . Φ.12 0.68/3/Β2 902 (2) 

Ανασυγκρότηση Τεχνικού Συμβουλίου Ε.Μ. Πολυτε¬ 
χνείου. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 παρ. 1 και 2 και του άρ¬ 
θρου 4 παρ. 1 του Ν.Δ. 463/70 (ΦΕΚ 57 τ. Α') «περί οργα- 
νώσεως των Τεχνικών Υπηρεσιών των Α.Ε.Ι». 

2. Την αριθμ. ΣΤ5/13/22.6.82 (ΦΕΚ 429/τ. Β') κοινή υ¬ 
πουργική απόφαση των Υπουργών Προεδρίας της Κυ¬ 
βέρνησης και Εθνικής Παιδείας και Θρησκευμάτων. 

3. Το αριθ. 10102/29.5.96 έγγραφο του Ε.Μ. Πολυτε¬ 
χνείου. 

4. Το αριθ. Δ16α/05/136/ΑΦ/11.3.97 έγγραφο του 
Υ.ΠΕ.ΧΩ.Δ.Ε. 

5. Το αριθ. ΕΠ 395/13.1.97 έγγραφο του Τ.Ε.Ε. 

6. Το αριθ. 3695/2.10.96 έγγραφο της Α.Σ.Κ.Τ. 

7. Το αριθ. 3121/9.7.96 έγγραφο του Ο.Π. Αθηνών. 

8. Το αριθ. 3186/8.7.96 έγγραφο του Παντείου Παν/μί- 
ου, αποφασίζουμε: 

Ανασυγκροτούμε και ορίζουμε ως μέλη του Τεχνικού 


Συμβουλίου του Ε.Μ. Πολυτεχνείου για τρία (3) χρόνια 
τους εξής: 

Α. Τακτικά Μέλη: 

1. Κ. Αμπακούμκιν, καθηγητή του Ε.Μ.Π., ως Πρόεδρο. 

2. Δ. Κουρεμένο, καθηγητή του Ε.Μ.Π., ως Μέλος. 

3. Φ. Γουλιέλμο, επίκουρο καθηγητή του Ε.Μ.Π., ως Μέ¬ 
λος. 

4. Ανδρεόπουλο Γεώργιο, Πολ.Μηχ/κό που υπηρετεί 
στην2ηΔΕΚΕτ. 1ης ΠΥΔΕ, υπάλληλο του Υπουργείου Πε¬ 
ριβάλλοντος Χωροταξίας και Δημοσίων Έργων 
(Υ.ΠΕ.ΧΩ.Δ.Ε,). 

5. Αντώνιο Πρωτονοτάριο, Πολιτ. Μηχανικό, ως εκπρό¬ 
σωπο του Τεχνικού Επιμελητηρίου Ελλάδας (Τ.Ε.Ε.). 

Α1. Αναπληρωματικά Μέλη: 

1. Γ. Κανελλάίδη, Αναπλ. Καθηγητή, ως Αναπληρωτή 
Προέδρου. 

2. Θ. Φωτίου, Επίκουρη Καθηγήτριατου Ε.Μ.Π. 

3. Π. Μπούρκα, Αναπλ. Καθηγητή του Ε.Μ.Π. 

4. Μ. Μπαβέλλα, Αρχ. Μηχ/κό που υπηρετεί στην 2η 
ΔΕΚΕ τ. 1ης ΠΥΔΕ, υπάλληλο του Υπουργείου Περιβάλ¬ 
λοντος Χωροταξίας και Δημοσίων Έργων (Υ.ΠΕ.ΧΩ.Δ.Ε,). 

5. Ανδρέα Μυλωνά, Πολιτικό Μηχανικό, ως εκπρόσωπο 
του Τεχνικού Επιμελητηρίου Ελλάδας (Τ.Ε.Ε.). 

Β. Μέλη για τα εκάστοτε συζητούμενα θέματα άλλου 
Α.Ε.Ι. 

α. Οικονομικό Παν/μιο Αθηνών (Ο.Π.Α.) 

ΤΑΚΤΙΚΑ ΜΕΛΗ: 

1. Θ. Αποστολόπουλο, εκπρόσωπο του Οικ. Παν. Αθη¬ 
νών. 

2. X. Κίτσο, εκπρόσωπο του Οικ. Παν. Αθηνών. 
ΑΝΑΠΛΗΡΩΜΑΤΙΚΑ ΜΕΛΗ: 

1. Π. Πεχλιβανίδη, εκπρόσωπο του Οικ. Παν. Αθηνών. 

2. Σ. Μπένο, εκπρόσωπο του Οικ. Παν. Αθηνών, 
β. Πάντειο Παν/μιο Αθηνών: 

ΤΑΚΤΙΚΑ ΜΕΛΗ: 

1. Ν. Κόνσολα, καθηγητή του Παντείου Παν/μίου. 

2. Π. Λουκάκη, καθηγητή του Παντείου Παν/μίου. 
ΑΝΑΠΛΗΡΩΜΑΤΙΚΑ ΜΕΛΗ: 

1. Α. Πασσά, επίκουρο καθηγητή του Παντείου Παν/μίου. 

2. Ζ. Μαθά - Δεμεθά, βοηθό του Παντείου Παν/μίου. 
γ. Ανώτατη Σχολή Καλών Τεχνών Αθηνών (ΑΣΚΤ) 
ΤΑΚΤΙΚΑ ΜΕΛΗ: 

1. Σ. Κονταράτο, καθηγητή της Α.Σ.Κ. Τεχνών. 

2. Θ. Παπαγιάννη, καθηγηττή της Α.Σ.Κ. Τεχνών. 
ΑΝΑΠΛΗΡΩΜΑΤΙΚΑ ΜΕΛΗ: 

1.1. Βαλαβανίδη, Αναπληρωτή καθηγητή της Α.Σ.Κ. Τε¬ 
χνών. 

2. Μ. Γαβαθά,επίκουρο καθηγητή της Α.Σ.Κ. Τεχνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1997 
Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

4 - 

Αοιθ. Υ4 α 2498 (3) 

Μετατροπή θέσης κλάδου γιατρών ΕΣΥ στο Περιφ/κό 
Γεν. Νοσ/μείο Νίκαιας «Αγ. Παντελεήμων». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 1397 
(ΦΕΚ 143/Α/83). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως συμπληρώθηκαν μετά άρθρα 4 και 
8 του Ν. 2194/94 (ΦΕΚ 34/Α/94). 

3. Τις διατάξεις του άρθρου 27 του Ν. 2081/92 (ΦΕΚ 
154/Α/92) με τις οποίες προστέθηκε νέο άρθρο 29Α στο Ν. 
1558/85 και το γεγονός ότι από τις διατάξεις της απόφα¬ 
σης αυτής δεν προκαλείται δαπάνη σε βάρος του κρατι¬ 
κού προϋπολογισμού. 

4. Την αριθ. ΔΥ3α/οικ. 878/96 (ΦΕΚ 924/Β/96) Απόφαση 
περί ανάθεσης αρμοδιοτήτων στους Υφυπουργούς Υγεί¬ 
ας και Πρόνοιας Εμμ. Σκουλάκη καιΘ.Κοτσώνη. 

5. Την αριθμ. 1107147/1239/0067/4.10.96 (ΦΕΚ 922/ 
Β/96) Απόφαση περί ανάθεσης αρμοδιοτήτων στον Υφυ¬ 
πουργό Οικονομικών Ν. Χριστοδουλάκη. 

6. Το υπ’ αριθμ. 55 Π.Δ/γμα (ΦΕΚ48/Α/96) Περιορισμός 
συναρμοδιοτήτων κατά την έκδοση διοικητικών πράξεων. 

7. Τηναρ. 22/9.12.96 απόφαση του Δ.Σ.του Νοσ/μείου, 
αποφασίζουμε: 

Η μία (1) κενή θέση κλάδου γιατρών ΕΣΥ βαθμού ΕΒ ει¬ 
δικότητας Παιδοχειρούργουπου συ στάθηκε με την αριθ. 
Υ4α/2318/94 (ΦΕΚ 873/Β/25.11.94) κοινή υπουργική από¬ 
φαση στο Περιφ/κό Γεν. Νοσ/μείο Νίκαιας «Άγιος Παντε- 
λεήμων», μετατρέπεται σε θέση βαθμού ΕΒ ειδικότητας 
Πλαστικής Χειρουργικής στο ίδιο Νοσ/μείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1997 
οι ΥΦΥΠΟΥΡΓΟ! 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗ! ΕΜΜ. ΣΚΟΥΛΑΚΗΣ 

- ♦ - 

Αριθ. Υ4α/11623 (4) 

Μετατροπή θέσεων κλάδου γιατρών ΕΣΥ στο Νομ/κό Γε¬ 
νικό Νοσ/μείο Θεσ/νίκης «Γ. ΓΕΝΝΗΜΑΤΑ!». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 1397/83 
(ΦΕΚ 143/Α/83). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως συμπληρώθηκαν μετά άρθρα 4 και 
8 του Ν. 2194/94 (ΦΕΚ34/Α/94). 

3. Τις διατάξεις του άρθρου 27 του Ν. 2081/92 (ΦΕΚ 
154/Α/92) με τις οποίες προστέθηκε νέο άρθρο 29Α στο Ν. 
1558/85 και το γεγονός ότι από τις διατάξεις της απόφα¬ 
σης αυτής δεν προκαλείται δαπάνη σε βάρος του κρατι¬ 
κού προϋπολογισμού. 

4. Την αριθ. ΔΥ3α/οικ. 878/96 (ΦΕΚ924/Β/96) Απόφαση 
περί ανάθεσης αρμοδιοτήτων στους Υφυπουργούς Υγεί¬ 
ας και Πρόνοιας Εμμ. Σκουλάκη και Θ.Κοτσώνη. 

5. Την απόφαση αριθμ. 1107147/1239/0067/4.10.96 
(ΦΕΚ 922/Β/ 96) Ανάθεση αρμοδιοτήτων στον Υφυπουρ¬ 
γό Οικονομικών Ν. Χριστοδουλάκη. 

6. Την αριθμ. 20/96 Απόφαση του Διοικητικού Συμβουλί¬ 
ου του Νομ/κού Γενικού Νοσ/μείου Θεσ/νίκης «Γ. 
ΓΕΝΝΗΜΑΤΑ!». 

7. Το υπ’ αριθμ. 55 Π.Δ/γμα (ΦΕΚ48/Α/96) «Περιορισμός 
συναρμοδιοτήτων κατά την έκδοση διοικητικών πρά¬ 
ξεων», αποφασίζουμε: 

Η μία (1) κενή θέση κλάδου γιατρών ΕΣΥ, ειδικότητας 
Παιδιατρικής και βαθμού Επιμελητή Β', που έχει συσταθεί 
με την αριθ. Α3β/οικ. 13071 /5.9.88 (ΦΕΚ 658/Β/88) Υπου ρ- 


γική απόφαση στο Νοσ/μείο Θεσ/νίκης «Γ. ΓΕΝΝΗ¬ 
ΜΑΤΑ!» (πρώην ΚΕΝΤΡΙΚΟ), μετατρέπεται με την παρού¬ 
σα σε θέση ειδικότητας Χειρουργικής Παίδων του ιδίου 
βαθμού στο Νοσ/μείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1997 
ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗ! ΕΜΜ. ΣΚΟΥΛΑΚΗΣ 

-Φ- 

Αριθ. 376 (5) 

Σύσταση Τ.Ο.Ε.Β. Κιβωτού - Κοκκινιάς - Πολυδένδρου Ν, 
Γ ρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Το άρθρο 16 παρ. I του Ν.Δ. 3881/58 «περί έργων 
Ε.Β.» 

2. Το άρθρο 18 του από 13.9.59 «ΠερίΟΕΒ». 

3. Το Π.Δ. 332/83 «περί μεταβίβασης αρμοδιοτήτων του 
ΥΠ. ΓΕ. στους Νομάρχες». 

4. Την απόφαστη του ΥΠ. ΓΕ. με αρ. 123389/724/902/ 
4.3.80 «Περί ενιαίου τύπου καταστατικού των Τ.Ο.Ε.Β.». 

5. Τις διατάξεις του Ν. 2040/92 άρθρο 7 «Περί ρυθμί¬ 
σεων θεμάτων αρμοδιοτήτων ΥΠ.ΓΕ. κ.λ.π.». 

6. Το άρθρο 27 του Ν. 2081/92, με το οποίο προστέθηκε 
το άρθρο 29α στο Ν. 1558/85 για έλεγχο των δαπανών των 
κανονιστικών διοικητικών πράξεων. 

7. Το πρακτικό της από από 19.3.1997 ιδρυτικής συνέ¬ 
λευσης του ΤΟΕΒ ΚΙΒΩΤΟΥ - ΚΟΚΚΙΝΙΑΣ - ΠΟΛΥΔΕΝ- 
ΔΡΟΥ Ν. Γ ρεβενών. 

8. Τη σχετική επί του θέματος εισήγηση του ΤΕΒ Γ ρεβε¬ 
νών, αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ), με την επωνυμία «Τ.Ο.Ε.Β. Κιβωτού - Κοκκινιάς - 
Πολυδένδρου Ν. Γρεβενών». 

2. Εγκρίνουμε το καταστατικό του παραπάνω Τ.Ο.Ε.Β., 
αποτελούμενο από 50 άρθρα με τις παρακάτω προσθή¬ 
κες που έγιναν: 

α. Στο άρθρο I με τη λέξη επωνυμία προστίθεται 
Τ.Ο.Ε.Β. Κιβωτού - Κοκκινιάς - Πολυδένδρου Ν. Γρεβε- 
νών. 

β. Τα κενά του άρθρου 2 συμπληρώνονται κατά σειρά 
ως εξής: «Επαρχία Γρεβενών - Ν. Γ ρεβενών». 

γ. Τα κενά του άρθρου 3 συμπληρώνονται ως εξής: 

1) Μετά τη λέξη έκταση προστίθεται ο αριθμός 12.500 
στρμ. 

2) Μετά τη λέξη λειτουργόύντα, προστίθεται δύο α¬ 
ντλιοστάσια, υπόγειο σωληνωτό δίκτυο άρδευσης υπό 
πίεση και δεξαμενή εξισορρόπησης. 

3. Τα κενά του άρθρου 10 συμπληρώνονται ως εξής: 

Ιον: από 5 μέχρι 15 στρ. 1 ψήφος 

από 15 μέχρι 30 στρ. 2 ψήφοι 
από 30 μέχρι 50 στρ. 3 ψήφοι 
από 50 μέχρι 100 στρ. 4 ψήφοι 
πάνω από 100 στρ. 5 ψήφοι 

2ον: Στην παράγραφο 5 μετά τη λέξη δικαιοδοσία προ¬ 
στίθεται ο αριθμός 44 και μετά τη λέξη ως εξής Κιβωτού - 
Κοκκινιάς - Πολυδένδρου 44. 

4. Τα κενά του άρθρου 18 συμπληρώνονται ως εξής: 

Της παραγράφου I με τον αριθμό 7 καιτης παραγράφου 

2 με τους αριθμούς 7 και 7. 

5. Τα κενά του άρθρου 33 συμπληρώνονται κατά σειρά 
με τους αριθμούς «500», «200» και «2» (δύο). 

6. Από την παρούσα απόφασή μας δεν προκαλείται δα¬ 
πάνη σε βάρος του Δημοσίου. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Γρεβενά, 20 Μαρτίου 1997 
Ο Νομάρχης 
ΑΝΤΩΝΙΟΣ ΠΕΤΣΑΣ 
-♦- 

Αοι θ. 4672 (6) 

Σύσταση ιδίου Δημοτικού Νομικού Προσώπου με την ο¬ 
νομασία «Κ.Α.Π.Η. Δήμου Μαλίων Νομού Ηρακλείου». 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΗΡΑΚΛΕΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 «Κω¬ 
δικοποίηση σε ενιαίο κείμενο νόμου, με τίτλο «Δημοτικός 
και Κοινοτικός Κώδικας» των ισχουσών διατάξεων του Δη¬ 
μοτικού και Κοινοτικού Κώδικα, όπως τροποποιήθηκαν 
και συμπληρώθηκαν. 

2. Την αριθμ. 343/1996 απόφαση του Δημοτικού Συμ¬ 
βουλίου Μαλίων για τη σύσταση Κέντρου Ανοικτής Προ¬ 
στασίας Ηλικιωμένων (ΚΑΠΗ) Δήμου Μαλίων. 

3. Το αριθ. 247/4.2.1997 σχετικό έγγραφο του Δήμου 
Μαλίων, αποφασίζουμε: 

1. Συνιστούμε στο Δήμο Μαλίων, ίδιο Δημοτικό Νομικό 
Πρόσωπο, με την ονομασία «ΚΕΝΤΡΟ ΑΝΟΙΚΤΗΣ ΠΡΟ¬ 
ΣΤΑΣΙΑΣ ΗΛΙΚΙΩΜΕΝΩΝ Δήμου Μαλίων». 

2. Σκοπός του Νομικού Προσώπου που συνιστάταισε ε¬ 
φαρμογή προγράμματος εξωϊδρυματικής προστασίας η¬ 
λικιωμένων είναι η παροχή ιατροκοινωνικής προστασίας 
στα ηλικιωμένα άτομα της περιοχής του Δήμου Μαλίων, 
ώστε αυτά να παραμείνουν στην οικογένεια και στον Δή¬ 
μο και ιδίως: 

α. Η πρόληψη βιολογικών, ψυχολογικών και κοινωνικών 
προβλημάτων και η εξυπηρέτηση αναγκών των ηλικιωμέ¬ 
νων της περιοχής και 

β. Η έρευνα των σχετικών με τους ηλικιωμένους προ¬ 
βλημάτων. 

3. Πόροι του ΚΑΠΗ του Δήμου Μαλίων είναι: 

α. Η ετήσια επιχορήγηση του Δήμου Μαλίων που ορί¬ 
ζεται στο ποσό των 2.000.000 δραχμών τουλάχιστον. 

β. Η επιχορήγηση ή κάθε άλλη παροχή του κράτους εί¬ 
τε απευθείας προς αυτό είτε προς το Δήμο Μαλίων, για το 
Νομικό Πρόσωπο. 

γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ. Έσοδα από συμβολική χρηματική συμμετοχή των με¬ 
λών που έχουν ανάγκη προσασίας. 

ε. Εισπράξεις από το αντίτιμον των πραγμάτων ή υπη¬ 
ρεσιών που παρέχονται από το Νομικό Πρόσωπο, 
στ. Πρόσοδοι από την ίδια αυτού περιουσία, 
ζ. Κάθε άλλη νόμιμη πρόσοδος. 

4. Το συνιστώμενο Νομικό Πρόσωπο, διοικείται από πε¬ 
νταμελές Διοικητικό Συμβούλιο, που αποτελείται από τους: 

α) Τον εκάστοτε Δήμαρχο, ως Πρόεδρο ή άλλος μέλος 
αιρετό ή μη που ορίζεται από αυτόν. 

β) Δύο (2) Δημοτικούς Συμβούλους που ορίζονται από 
το Δημοτικό Συμβούλιο μαζί με τους αναπληρωτές τους. 


γ) Δυο (2) Δημότες ή κατοίκους της περιοχής Μαλίων, 
που ορίζονται από το Δημοτικό Συμβούλιο μαζί με τους α¬ 
ναπληρωτές τους, οι οποίοι θα έχουν ανάλογη επαγγελ¬ 
ματική ή κοινωνική δράση ή ειδικές γνώσεις με το σκοπό 
του Νομικού Προσώπου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γραμματέατου. 

Η θητεία των μελών του Διοικητικού Συμβουλίου ακο¬ 
λουθεί την Δημοτική περίοδο. 

5. Το συνιστώμενο Νομικό Πρόσωπο, εκπροσωπείται στα 
Δικαστήρια και σε κάθε άλλη Αρχή από τον Πρόεδρότου και 
όταν αυτός απουσιάζει ή κωλύεται από τον Αντιπρόεδρο. 

6. Με την απόφαση αυτή προκαλείται ετησίως κατά το 
τρέχον και τα επόμενα έτη δαπάνη 2.000.000 δραχμών σε 
βάρος του προϋπολογισμού του Δήμου Μαλίων. 

Η απόφαση αυτή να δημοσιευθεί οτην Εφημερίδα της 
Κυβερνήσεως. 

Ηράκλειο, 26 Μαρτίου 1997 
Ο Αναπληρωτής Περιφ/κού Δ/ντή 
ΝΙΚΟΛΑΟΣ ΜΑΡΑΖΑΚΗΣ 
-♦- 

Αριθ. 7340 ^ (7) 

Ψήφιση Οργανισμού Εσωτερικής Υπηρεσίας του Συμ¬ 
βουλίου Περιοχής 6ης Εδαφικής Περιφέρειας Ν. Ιω- 
αννίνων. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 48 παρ. 13 του Ν. 2218/94, 
σε συνδυασμό με τις διατάξεις του άρθρου 12 του Ν. 

1188/81, του άρθρου 8 παρ. 5 και 13 του Ν. 2307/95 και 
του Π.Δ. 347/7.2.95. 

2. Τις διατάξεις τουάρθρου34Ν.2190/94 ,τουΠ.Δ.37α/ 
87 και Π.Δ. 22/90. 

3. Τις διατάξεις του άρθρου 27 του Ν. 2081/92, της ε¬ 
γκυκλίου 550/7.10.92 της Γραμματείας του Υπουργικού 
Συμβουλίου και της εγκυκλίου 36848/22.8.95 του Υπουρ¬ 
γείου Εσωτερικών. 

4. Την αριθμ. 29/20.11.1996 απόφαση του Διοικητικού 
Συμβουλίου του Σ.Π. της 6ης Εδαφικής Περιφέρειας Ν. 
Ιωαννίνων. 

5. Την αριθμ. 1/7.3.1997 γνωμοδότηση του Υπηρεσια¬ 
κού Συμβουλίου Προσωπικού Ο.Τ.Α. Ν. Ιωαννίνων. 

6. Το γεγονός ότι για τη σύσταση των εν λόγω θέσεων 
δεν έχουν εφαρμογή οι διατάξεις περί των οικονομικών 
προϋποθέσεων που προβλέπει το άρθρο 12 παρ. 3 Ν. 
1188/81, όπως ανπκαταστάθηκε με το άρθρο 8 παρ. 5 Ν. 
2307/95, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Σ.Π. της 6ης Εδαφικής Περιφέρειας Ν. Ιωαν¬ 
νίνων όπως αυτός ψηφίστηκε με την 29/1996 απόφαση 
του Δ.Σ. και σύμφωνα με όσα σ’ αυτή ορίζονται. 

Η διάρθρωση των θέσεων έχει ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΠΕ 

ΠΕ 1 Διοικητικός, Μία (1) 

ΚΑΤΗΓΟΡΙΑ ΤΕ 

ΤΕ 17 Διοικητικός - Λογιστικός, Μία (1) 

ΚΑΤΗΓΟΡΙΑ ΔΕ 

ΔΕ 1 Διοικητικός, Μία (1) 

ΔΕ 14 Ελεγκτών Εσόδων - Εξόδων ΟΤΑ, Μία (1) 

ΔΕ 15 Εισπρακτόρων, Μία (1) 

ΔΕ 3 Τηλεφωνητών, Μία (1) 

ΚΑΤΗΓΟΡΙΑ ΥΕ 

ΥΕ1 Κλητήρων - Θυρωρών Γενικών Καθηκόντων, Μία 

( 1 ) 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΠΕ 

ΠΕ 3 Πολιτικών Μηχανικών, Μία (1) 

ΠΕ 5 Μηχανολόγων - Ηλεκτρολόγων Μηχανικών, Μία(1) 
ΠΕ 6 Τοπογράφων Μηχανικών, Μία (1) 

ΠΕ 11 Πληροφορικής, Μία (1) 

ΚΑΤΗΓΟΡΙΑ ΤΕ 

ΤΕ 5 Τεχνολόγων Τοπογράφων Μηχανικών, Μία (1) 

ΤΕ 19 Πληροφορικής, Μία (1) 

ΚΑΤΗΓΟΡΙΑ ΔΕ 

ΔΕ 5 Δομικών Έργων, Μία (1) 

ΔΕ 6 Σχεδιαστών, Μία (1) 

ΔΕ 29 Οδηγών αυτοκινήτων, Μία (1) 

ΔΕ 38 Προσωπικού Η/Υ, Μία (1) 

Γ. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΠΕ 

ΠΕ 9 Γεωπόνων, Μία (1) 

ΠΕ 14Δασολογων, Μία (1) 

ΚΑΤΗΓΟΡΙΑ ΤΕ 

ΤΕ 13 Τεχνολόγων Γεωπονίας, Μία (1) 

ΚΑΤΗΓΟΡΙΑ ΔΕ 

ΔΕ 12 Δασοφυλάκων, Μία(1) 

Με την απόφαση αυτή ιδρύεται στο Σ.Π. 6ης Εδαφικής 
Περιφέρειας Νομού Ιωαννίνων Ειδική Ταμιακή Υπηρεσία 
σύμφωνα με τις διατάξεις του άρθρου 48 παρ. 13 του Ν. 
2218/94. 

Κάλυψη δαπάνης: 

Με την παρούσα δήμιουργείται δαπάνη σε βάρος του 
προϋπολογισμού του ανωτέρω Συμβουλίου Περιοχής 
που δεν μπορεί να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 31 Μαρτίου 1997 
Με εντολή Γεν. Γραμμ. Περιφ. Ηπείρου 
Ο Διευθυντής 

ΒΑΣΙΛ.ΧΗΤΑΣ 

-Φ- 

Αοίθ. ΔΥΠ/269 3 (8) 

Καθορισμός αποδέκτη διάθεσης επεξεργασμένων Λυμά¬ 
των έργου «Εγκατάσταση Σταθμού Βοθρολυμάτων 
Βόρειας Κέρκυρας». 

Ο ΝΟΜΑΡΧΗΣ ΚΕΡΚΥΡΑΣ 

Έχοντας υπόψη: 

1. Τον Α.Ν. 2520/40. 

2. Τις διατάξεις του Π.Δ. 30/1996. 

3. Τον Οργανισμό «Οργάνωση και Λειτουργία των Υπη¬ 
ρεσιών της Νομαρχιακής Αυτ/σης Κέρκυρας» που δημο- 
σιεύθηκε στο ΦΕΚ 377/5.5.95. 

4. Την Ε1 β/221/65 Υγειονομική Διάταξη. 

5. Την ΥΓ/1941/25.2.97 απόφασή μας. 

6. Το από 4.3.97 πρακτικό της επιτροπής που συγκρο¬ 
τήθηκε με την ανωτέρω (3) απόφασή μας, αποφασίζουμε: 

α. Καθορίζουμε ως αποδεκτή διάθεσης των επεξεργα¬ 
σμένων Λυμάτων του έργου «Εγκατάσταση Σταθμού Βο¬ 
θρολυμάτων Βόρειας Κέρκυρας», φορέας του οποίου εί¬ 
ναι ο Δήμος Θινολίου, το χείμαρρο «Κύτος». 

Σε περίπτωση όμως κατασκευής του φράγματος «Λι- 
μνοδεξαμενή» στην ίδια περιοχή τότε η διάθεση των λυ¬ 


μάτων θα γίνεται με κλειστό αγωγό, ο οποίος θα εκβάλει 
κατάντι του φράγματος. 

β. Ως τρόπο διάθεσης καθορίζουμε την απ’ ευθείας διά¬ 
θεση των επεξεργασμένων λυ μάτων στο χείμαρο «Κύτος» 
με χαρακτηριστικά εξόδου αυτώνταπροβλεπόμενα στην 
προμελέτη. 

γ. Να τηρηθούν οι γενικοί όροι διάθεσης των λυμάτων 
σύμφωνα με το άρθρο 2 της Ε1 β/221/65 Υγ/κής Διάταξης. 

δ. Η συντήρηση του αποδέκτη θα γίνεται με ευθύνη του 
Δήμου Θινολίου. 

ε. Με βάση την παρούσα απόφασή μας και σύμφωνα με 
το άρθρο 14 της Ε1 β/221/65 Υγ/κής Διάταξης, θα πρέπει 
να τηρηθούν τα προβλεπόμενα από το ανωτέρω άρθρο 
και που αφορούν τις άδειες αποχετεύσεων του έργου ε¬ 
πεξεργασίας Βοθρολυμάτων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 5 Μαρτίου 1997 
Ο Νομάρχης 
ΑΝΔΡΕΑΣ ΠΑΓΚΡΑΤΗΣ 
-♦- 

Αοίθ. 506 5 (9) 

Σύσταση Δημοτικής Επιχείρησης τουριστικής και πολιτι¬ 
στικής ανάπτυξης Σπερχειάδας Νομού Φθιώτιδας. 

Η ΑΝΑΠΛΗΡΩΤΡΙΑ ΠΕΡΙΦ/ΚΟΥΔ/ΝΤΗ Ν. ΦΘΙΩΤΙΔΑΣ 

Έχοντας υπόψη: 

1) Τις διατάξεις των άρθρων 277, 278, 279, 280, 281, 
282, 283 και 284 του ΔΚΚ (Π.Δ. 410/95). 

2) Τις διατάξεις του Ν . 1065/80 «περί επιχειρήσεων των 
ΟΤΑ». 

3) Την αριθμ. 146/1996 απόφαση του Δημοτικού Συμ¬ 
βουλίου Σπερχειάδας, με την οποία προτείνεται η σύστα¬ 
ση Δημοτικής Επιχείρησης τουριστικής και πολιτιστικής 
ανάπτυξης με τη συνημμένη σ’ αυτή Οικονομικοτεχνική 
μελέτη σκοπιμότητας σύστασης, αποφασίζουμε: 

Εγκρίνουμε την σύσταση Επιχείρησης στο Δήμο Σπερ¬ 
χειάδας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΤΟΥ¬ 
ΡΙΣΤΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ». 

Σκοπός της επιχείρησης είναι η αξιοποίηση των τουρι¬ 
στικών, πολιτιστικών και αθλητικών δυνατοτήτων της πε- 
ριοχής. 

Η επιχείρηση διοικείται από επταμελές Διοικητικό Συμ- 
βούλιοπου τα μέλη του ορίζονται μαζί με αναπληρωτές α¬ 
πό το Δημοτικό Συμβούλιο ως εξής: 

α) Δύο αιρετοί εκπρόσωποι της πόλης. 

β) Ένας εκπρόσωπος των εργαζομένων στην επιχείρηση. 

γ) Τέσσερα μέλη δημότες ή κάτοικοι της πόλης, που έ¬ 
χουν πείρα ή γνώσεις σχετικές με το αντικείμενο της επι¬ 
χείρησης. 

Η διάρκεια της επιχείρησης είναι δέκα (10) χρόνια από 
τη δημοσίευση της κατά το νόμο απόφασης στην Εφημε¬ 
ρίδα της Κυβερνήσεως. 

Έδρα της επιχείρησης είναι η πόλη της Σπερχειάδας 
του Νομού Φθιώτιδας. 

Ο Δήμος διαθέτει στην επιχείρηση χρηματικό ποσό 
10.000.000 δραχμές ως αρχικό κεφάλαιο. 

Πόροι της επιχείρησης είναι τα έσοδα από το Δήμο 
Σπερχειάδας, την άσκηση της δράστηριότητάς της, οι 
πρόσοδοι από την περιουσία της, δάνεια, κληρονομιές, 
δωρεές και λοιπές επιχορηγήσεις. 

Η επιχείρηση διαλύεται: 

α) Με απόφαση του Δημοτικού Συμβουλίου. 

β) Όταν λήξει χωρίς να παραταθεί η διάρκεια της επι¬ 
χείρησης και 

γ) σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση, 
η οποία εκτός από την περίπτωση της πτώχευσης γίνεται 
από εκκαθαριστές που ορίζονται από το Δημοτικό Συμ¬ 
βούλιο. 

Στην εκκαθάριση διεκπεραιώνονται οι εκκρεμείς υποθέ- 
σιες, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. 

Το υπόλοιπο περιέχεται στο Δήμο. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης, διέπονται από τις 
σχετικές με τις δημοτικές και κοινοτικές επιχειρήσεις, δια¬ 
τάξεις του ΔΚΚ (Π Λί 410/95). 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του Δήμου Σπερχει- 
άδας ύψους 2.000.000 δρχ. γιατοτρέχον οικονομικό έτος 
και 2.000.000 δρχ. για καθένα από τα επόμενα τέσσερα έ¬ 
τη. 

Για την ανωτέρω δαπάνη έχει εγγράφει πίστωση στον 
Προϋπολογισμό του Δήμου Σπερχειάδας ύψους 
2.000.000 δρχ. στον κωδικό ΚΑ211.9α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 18 Μαρτίου 1997 

Με εντολή Γεν. Γραμμ. Περιφ. Στ. Ελλάδας 
Η Αν/τρια Περ/κού Δ/ντή 
ΔΗΜΗΤΡΑ ΡΑΠΤΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 159/τ. Β/6.3.97, στο οποίο δημοσιεύτηκε η 
Φ.151/Β3/551/1997 απόφαση τουΥπουργού Εθν. Παιδεί¬ 
ας και Θρησκευμάτων γίνονται οι ακόλουθες διορθώσεις 
σφαλμάτων: 

1. Στο άρθρο 1, παρ. 2 στη δεύτερη σειρά αντί «προτι- 
μήση», γράφεται «προτίμηση». 

2. Στο άρθρο 1 παρ. 3 στη δεύτερη σειρά αντί «Επαγ¬ 
γελματικών», γράφεται «Επαγγελμάτων». 

3. Στο άρθρο 1, παρ. 4 στην ένατη σειρά αντί «οι υποψή¬ 
φιοι για έχει», γράφεται «οι υποψήφιοι για να έχουν». 

4. Στο άρθρο 3 στην εικοστή πέμπτη σειρά αντί «Πανε¬ 
πιστημίου Θεσσαλίας (με έδρα την Καρδίτσα», γράφεται 
«Πανεπιστημίου Θεσσαλίας (με έδρα την Καρδίτσα)» 
(σελ. 1594). 


5. Στο άρθρο 3, στην εικοστή όγδοη και εικοστή ένατη 
σειρά της σελ. 1595 του ΦΕΚ αντί «της σχολής Επαγγελ¬ 
μάτων Υγείας του ΤΕΙ Λαμίας», γράφεται «της σχολής 
Επαγγελμάτων Υγείας και Πρόνοιας του ΤΕ! Λαμίας». 

6. Στο άρθρο 3 στην πεντηκοστή δεύτερη και πεντηκο¬ 
στή τρίτη σειρά της σελ. 1595 του ΦΕΚ αντί «της σχολής 
Επαγγελμάτων Υγείας του ΤΕΙ Λαμίας», γράφεται «της 
σχολής Επαγγελμάτων Υγείας και Πρόνοιας του ΤΕΙ Λα¬ 
μίας». 

7. Στο άρθρο 4 (σελ. 1595 του ΦΕΚ), στην ένατη και δέ¬ 
κατη σειρά του άρθρου αντί «τη Θεολογική σχολής», γρά¬ 
φεται «της Θεολογικής σχολής». 

8. Στο άρθρο 4 (σελ. 1595 του ΦΕΚ) στην δέκατη τέταρ¬ 
τη και δέκατη πέμπτη σειρά του άρθρου αντί «του Πανε¬ 
πιστημίου Αριστοτελείου Θεσσαλονίκης», γράφεται «του 
Αριστοτέλειου Πανεπιστημίου Θεσσαλονίκης». 

9. Στο άρθρο 4 (σελ. 1596 του ΦΕΚ) στην δέκατη σειρά 
της δεξιάς στήλης αντί «του Πανεπιστημίου Αριστοτέ- 
λειου Θεσσαλονίκης», γράφεται «του Αριστοτέλειου Πα¬ 
νεπιστημίου Θεσσαλονίκης». 

10. Στο άρθρο 4 (σελ. 1597 του ΦΕΚ) στην πρώτη σειρά 
της αριστερής στήλης αντί «τμήμα Παιδαγωγικό Νηπια¬ 
γωγών Εκπαίδευσης», γράφεται «Τμήμα Παιδαγωγικό 
Νηπιαγωγών». 

11. Στο άρθρο 4 (σελ. 1597 του ΦΕΚ) στην τεσσαροκο- 
στή ένατη και πεντηκοστή σειρά της αριστερής στήλης α¬ 
ντί «της σχολής Επαγγελμάτων Υγείας του ΤΕΙ Λαμίας», 
γράφεται «της σχολής Επαγγελμάτων Υγείας και Πρό¬ 
νοιας του ΤΕ! Λαμίας». 

12. Στο άρθρο 5 (σελ. 1599 του ΦΕΚ) στην τριακοστή 
σειρά της αριστερής στήλης αντί «Τμήμα Παιδαγωγικό 
Νηπιαγωγών Εκπαίδευσης», γράφεται «Τμήμα Παιδαγω¬ 
γικό Νηπιαγωγών». 

13. Στο άρθρο 5 (σελ. 1600 του ΦΕΚ) στην τεσσαροκό¬ 
στη έκτη και τεσσαρακοστή έβδομη σειρά της αριστερής 
στήλης αντί «της σχολής Επαγγελμάτων Υγείας του ΤΕΙ 
Λαμίας», γράφεται «της σχολής Επαγγελμάτων Υγείας 
και Πρόνοιας του ΤΕΙ Λαμίας». 

14. Στο άρθρο 6 (σελ. 1601 του ΦΕΚ) στην τρίτη σειρά 
της ΟΜΑΔΑΣ 2 αντί «οχημάτων κλωστοϋφαντουργίας», 
γράφεται «οχημάτων, κλωστοϋφαντουργίας». 

15. Στο άρθρο 7 (σελ. 1602 του ΦΕΚ) στην παράγραφο 
2 της ΟΜΑΔΑΣ 9 στη δεύτερη σειρά της παραγράφου α¬ 
ντί «έχουν δικαίωμα δικαίωμα να διεκδικήσουν», γράφεται 
«έχουν δικαίωμα να διεκδικήσουν». 

16. Στο άρθρο 7 (σελ. 1602 του ΦΕΚ) στην παράγραφο 
4 της ΟΜΑΔΑΣ 2 στη δεύτερη σειρά της παραγράφου α¬ 
ντί «έχουν δικαίωμα δικαίωμα να διεκδικήσουν», γράφεται 
«έχουν δικαίωμα να διεκδικήσουν». 

(Από το Υπ. Εθνικής Παιδείας και Θρησκευμάτων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Καρίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ -Από 9 μέχρι 16 σελίδες 300 δρχ. 

ΕΦΗΜΕΡ1ΔΟΣΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά Βσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 

50.000 » 

25.000 

10.000 

5.000 

10.000 » 

3.000 » 

250.000 

10.000 

2.500 δρχ. 

2.500 η 

500 *» 

2.500 * 

1.250 » 

500 » 

250 » 

500 » 

150 » 

12.500 >. 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 »· 10.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χοημοτικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 3ΐη Δεκεμβρίου του ίδιου χοάνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08,00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















